శారద పుర్యనాయక్

శారద పుర్యనాయక్ (జననం 22 నవంబర్ 1971) కర్ణాటక రాష్ట్రానికి చెందిన రాజకీయ నాయకురాలు. ఆమె 2013, 2023 శాసనసభ ఎన్నికలలో షిమోగా రూరల్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికైంది.
రాజకీయ జీవితం 
శారద పుర్యనాయక్ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి  కెజెపి అభ్యర్థి జి. బసవనప్పపై 10,109 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది.ఆమె 2018 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి కె.బి. అశోక్ నాయక్ చేతిలో 3,777 ఓట్ల స్వల్ప తేడాతో ఓడిపోయింది.

శారద పుర్యనాయక్ 2023 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి కె.బి. అశోక్ నాయక్ పై 15,142 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికైంది.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
వర్గం:2023 కర్ణాటక శాసనసభ్యులు
వర్గం:జనతాదళ్ (సెక్యులర్) రాజకీయ నాయకులు